હેડિંગમાં તમે એક્ઝિક્યૂટિવ કાર્સ વાંચીને આશ્ચર્ય પામ્યા હશો, પરંતુ ઓટોમોબાઇલ ક્ષેત્રમાં રજૂ કરવામાં આવતી એવી કાર્સ કે જે ફેમેલી કાર કરતા થોડીક મોટી હોય તેને એક્ઝિક્યૂટિવ કાર્સ કહેવામાં આવે છે. ભારતીય ઓટો બજારમાં અનેક કાર નિર્માતા કંપનીઓ દ્વારા આ સેગમેન્ટમાં પોતાની કાર્સને રજૂ કરવામાં આવે છે. જેમાં મોટા ભાગે હાઇ બ્રાન્ડ્સ, વૈભવી સેડાન અથવા તો હાઇ એન્ડ એસયુવી હોય છે. જે સામાન્ય કાર ધારકને ધ્યાનમાં રાખીને નહીં પરંતુ એક ચોક્કસ વર્ગને લક્ષ્યમાં રાખીને બનાવવામાં આવી હોય છે.